Um næstkomandi helgi verður haldið Norðurlandamót ungmenna í grjótglímu . Mótið fer fram í höfuðborg Svíþjóðar , Stokkhólmi , og munu átta íslenskir klifrara taka þátt í að þessu sinni . Klifrararnir eru þau : Ásrún , Andri , Kjarri , Hilmar , Bryndís , Guðmundur , Ríkey og Helena . Öll hafa þau æft af kappi hjá Klifurhúsinu og Björkinni undanfarin ár . Á sunnudaginn verða úrslitin í beinni útsendingu á heimasíðu sænska klifursambandsins . Við hvetjum alla til þess að fylgjast með okkar þátttakendum . Um næstkomandi helgi verður haldið Norðurlandamót ungmenna í grjótglímu . Mótið fer fram í höfuðborg Svíþjóðar , Stokkhólmi , og munu átta íslenskir klifrara taka þátt í að þessu sinni . Klifrararnir eru þau : Ásrún , Andri , Kjarri , Hilmar , Bryndís , Guðmundur , Ríkey og Helena . Öll hafa þau æft af kappi hjá Klifurhúsinu og Björkinni undanfarin ár . Á sunnudaginn verða úrslitin í beinni útsendingu á heimasíðu sænska klifursambandsins . Við hvetjum alla til þess að fylgjast með okkar þátttakendum . Ef þið hafið ekki heyrt á þetta nafn minnst , ættuð þið að leggjast í smá rannsóknarvinnu . Þessi 18 ára stelpa frá Bandaríkjunum hefur nú klifrað sína fyrstu 9a ( 5.14 d ) leið . Það gerði hún í Red River Gorge í Bandaríkjunum nú fyrir örfáum klukkutímum . Það tók hana ekki meira en 3 daga og 6 tilraunir svo það má búast við enn stærri afrekum frá þessari stelpu í náinni framtíð . Sasha er þar með þriðja konan til þess að klifra leið af þessu erfiðleikastigi en áður hafa Josune Bereciartu og Charlotte Durif náð þessum frábæra árangri . Eins og áður hefur komið fram hér á vefnum hefur heldur betur bæst við fjölda klifurleiða úti í Hádegishamri á Hnappavöllum . Af þessu tilefni setti Jón Viðar smá viðbót við leiðarvísinn á netið Eins og áður hefur komið fram hér á vefnum hefur heldur betur bæst við fjölda klifurleiða úti í Hádegishamri á Hnappavöllum . Af þessu tilefni setti Jón Viðar smá viðbót við leiðarvísinn á netið . Þess má geta að allar leiðirnar er að finna hægra megin við þær leiðir sem fyrir voru í klettabeltinu . Einnig var boltuð ný leið í Salthöfða , hún fékk nafn og gráðu Strumpaland 5.3 Í sumar voru klifuráhugamenn frá Selfossi að skoða stóra steinhnullunga sem voru í námu þar skammt frá . Sú hugmynd kom upp að flytja steinana frá námunni í Selfoss og koma þeim þannig fyrir að gott væri að stunda grjótglímu í þeim . Nokkur alvara var fyrir að framkvæma þessa hugmynd og væri gaman að fá að heyra hvernig þetta fór . Á Geldinganesinu , rétt hjá Grafarvoginum , er steinanáma sem hefur ekki verið unnið í í þó nokkurn tíma . Í henni eru steinar sem eitthvað hefur verið klifrað í en aðgengi , umhverfi og klifur er ekki upp á marga fiska og það hefur ekki verið mikið sótt . Spurningin er hvort sá möguleiki sé raunhæfur að flytja steinana í bæinn . Þá væri aðgengið að steinunum betra og einnig væri hægt að stjórna því að einhverju leiti hvernig steinarnir snúa þannig að þeir væru sem hentugastir fyrir klifur . Spurningin er bara hvort steinarnir séu hentugir , hvort það sé hentugur staður fyrir þá og hvort hægt sé að fá einhverja styrki hugsanlega frá Reykjavíkurborg til að framkvæma þetta . Þetta er verðugt verkefni til að skoða og hvet ég ykkur klifuráhugamenn á Íslandi til að athuga þetta . Ekki veitir af meira klifri í bæinn . Fyrir skömmu koma vaskur hópur klifrara heim frá Mallorca þar sem hópurinn mátaði sig í nokkrar deep water solo klifurleiðir . Þetta er í fyrsta skipti sem íslenskur hópur fer í klifurferð sem þessa en deep water solo merkir það að klifurleiðirnar eru í sjávarhömrum og þegar klifrararnir detta falla þeir niður í hyldýpið fyrir neðan sig . Til þess að svala forvitni þeirra sem vilja vita hvaða leiðir hópurinn klifraði þá ber okkur að nefna nokkrar þeirra á nafn . Andri Már klifraði Afroman ( 7b ) sem er 18 metra leið í miklu yfirhangi . Leiðin sem Klem Loskot sést klifra í einni Dosage myndanna og hann nefndi In the Night , Every Cat is Black ( 8a ) var klifurð af Kjartani Birni . Ein stelpnanna í hópnum , Ásrún Mjöll , klifraði Hercules ( 6c ) sem er í hellinum Snatch Area á Cala Barques . Hópurinn klifraði á ýmsum svæðum og þar má nefna Cala Barques , Cova de Diablo , Porto Cristo - Tower of Falcons , Es Pontas og Porto Colom . Föruneytið hélt prýðis myndasýningu eftir mótið á sem haldið var á síðastliðinn sunnudag og viljum við þakka fyrir skemmtilegt myndefni . Valdimar Björnsson klifraði leiðina Föðurlandið núna fyrr í mánuðnum . Leiðin var boltuð af Jósef og Kristjáni fyrir tveimur árum en hefur verið opið verkefni síðan . Margir af bestu klifrurum landsins spreytt sig á því en engum tekist ætlunarverkið . Leiðin er í Hádegishamri sem er nyrsta klettabeltið á Hnappavöllum . Segja má að leiðin einkennist af nokkrum afar erfiðum hreyfingum og minnir frekar á erfiða grjótglímuþraut – leiðin telur ekki nema 12 metra . Valdimar hyggur að leiðin sé líklega 5.13 c eða 5.13 d. Annað sem helst er í fréttum frá Hnappavöllum er að í Hádegishamri eru núna komnar 7 nýjar leiðir . Ekki er vitað um nákvæmar gráður og nöfn á leiðunum en þær eru á bilinu 5.4 - 5.10 c . Kjörið að ná einni góðri ferð austur áður en veturinn gengur í garð og máta sig í þessar . Þann 12. til 17. ágúst var haldið klifur og útivistarnámskeið á Hnappavöllum , styrkt af Evrópu unga fólksins . Til að byrja með voru sjö klifrarar skráðir en á öðrum degi slóst sá áttundi í hópinn . Veðrið lék við hópinn allan tímann og allir völdu sér leið til að vinna í yfir námskeiðið . Öllum krökkunum gekk vel klifrið og þurftu flestir að velja sér oftar en einu sinni nýtt verkefni þar sem það fyrra var klárað með stæl . Það ber að nefna tvö afrek sem voru unnin á námskeiðinu ; Guðmundur fór Miklagljúfur 5.11 a og Bryndís klifraði Janus 5.10 a . Allir á námskeiðinu lærðu grunnatriðin í línuklifri eins og að tryggja , þó svo að margir hafi kunnað það fyrir , ásamt því að þræða akkeri . Ævintýraleg ferð var farin í sund á Höfn og einnig út í skipsflak sem niðri við sjóinn sunnan af Hnappavöllum . Mikill áhugi var fyrir grjótglímu í hópnum og bjuggu klifrararnir til nokkrar nýjar þrautir . Allir skemmtu sér konunglega og vildu flestir koma aftur að ári ef það væri í boði . Útgáfu á væntanlegum grjótglímu leiðarvísi fyrir Hnappavelli hefur verið frestað til næsta sumars . Í staðinn verður hægt að gera betri leiðarvísi næsta sumar og með fleiri leiðum . Margar leiðir sem hafa verið klifraðar átti eftir að fara yfir , merkja gráður og upplýsingar um leiðirnar . Einnig er mikil vinna eftir í kortagerð fyrir svæði . Stefnt verðu á að gefa út tvo leiðarvísa næsta sumar . Það verður þá Hnappavallaleiðarvísirinn og svo líklega grjótglímu leiðarvísir fyrir Vaðalfjöll eða klifurleiðarvísir fyrir Vestfyrði . Klifurveggurinn í Íþróttamiðstöð Egilsstaða hefur verið tekinn niður . Veggurinn var staðsettur í einu horni í stórum íþróttasal og hann var ekki mikið notaður samkvæmt starfsmönnum þar . Veggurinn var frekar lítill grjótglímuveggur og með nett yfirhang . Höldurnar voru einnig fremur litlar og hann því ekkert sérstaklega byrjendavænn . Fyrir lengra komna var þetta hins vegar fínasti veggur . Veggurinn hefur hugsanlega verið færður eitthvað annað . Fyrsti steinninn var settur niður í dag í nýja Hnappavallaleiðarvísinn sem verið er að vinna í . Leiðarvísirinn er sá þriðji í röðinni af þessari grjótglímu leiðarvísa syrpu og fær hann nafnið “ Hnappavellir Boulder ” . Leiðarvísirinn verður í sama þema og þeir fyrri , nú með grænt litaþema . Um 120 klifurleiðir og project hafa verið skráð niður en vonast er til að fjöldi þeirra verði í um 140 – 160 þegar leiðarvísirinn verður gefinn út . Ekki er vitað með vissu hvenær leiðarvísirinn verður gefinn út , mikil vinna liggur fyrir höndum , en það verður líklegast í lok sumars eða í haust . Þetta verður þá stærsti grjótglímu leiðarvísirinn sem gefinn hefur verið út á Íslandi . Ný leið hefur verið boltuð á Hnappavöllum . Leiðin er staðsett í Hádegishamri , og er hægra megin við hina alræmdu og óklifruðu leið Föðurlandið . Þessar leiðir er ekki að finna í Hnappavallaleiðarvísinum þar sem þær eru báðar boltaðar eftir útgáfu hans en þær eru hægra megin við Litlu Lúmsku Leiðina . Heiðurinn af leiðinni eiga þeir Jósef Sigurðsson og Guðlaugur Ingi Guðlaugsson en þeir boltuðu hana nú um helgina og hafa gefið henni nafnið Herra Alheimur . Gráða leiðarinnar hefur enn ekki verið fest , en hún mun vera eitthvað um 5.10 a . Einnig er rétt að minnast á það að þessa sömu helgi klifraði Egill Örn Sigþórsson Fantasíu 5.13 a ( 7c + ) og Jósef fór Hláturhúsið 5.12 b ( 7b ) sem er stórglæsilegt . Nú hefur hópur ungra og efnilegra klifrara lagt land undir fót og haldið til Turku í Finnlandi . Klifrararnir taka þátt í Nordic Youth Camp sem eru norrænar klifurbúðir haldnar árlega . Í búðunum verður áhersla lögð á sportklifur og grjótglímu , bæði úti og inni . Hægt er að fylgjast með hópnum á facebook en búðirnar standa yfir dagana 26.06.2011 - 02.07.2011 . Við óskum þeim góðrar ferðar og góðs gengis ! Í þessu samhengi er vert að minnast á að erfiðasta leið Finnlands , Syncro 8c , sem var klifruð af Tomi Nytrop fyrstum manna árið 2006 var klifruð aftur . Að sögn bænda á Hnappavöllum er grátt yfirlitum og mistur í lofti . Skyggnið er um 1,5 km og vindur þó nokkur . Aðstæður eru ekki eins slæmar og á milli Klausturs og Freysnes . Ekki er vitað til þess að klifrarar hafi verið á staðnum þegar eldgosið hófst en flugbjörgunarsveit var þar við æfingar . Það má búast við áhrifum eldgossins í einhvern tíma og hugsast getur að klifrarar eyði sumrinu í að blása burt ösku úr klifurleiðum en við vonum auðvitað hið besta . Annnars fór sumarið á Hnappavöllum vel af stað og um síðustu helgi voru þar um 12 manns .